|  |  |  |
| --- | --- | --- |
| Spørgeramme til markedsdialog vedrørende udbud af trykkeri-, kopi- og printydelser (Trykkeriaftalen) |  | 13. januar 2021  SI/NIBEJ  J.nr. 2020 - 5168 |
|  |  |

1. **Baggrund**

I forlængelse af den nyligt lancerede Strategi for grønne offentlige indkøb har Økonomistyrelsen besluttet at genudbyde Trykkeriaftalen, der indgår i Statens Indkøbsprogram som en statsligt forpligtende aftale.

Formålet med genudbuddet er i videst muligt omfang at sikre en aftale, der fremover er mere klima- og miljøvenlig end den eksisterende aftale. Der søges derfor især måder hvorpå aftalen kan bidrage til at nedbringe CO2-udledningen samt øvrigt klima- og miljøaftryk ved statens indkøb af trykkeri-, kopi- og printydelser.

Markedsdialogen har således til formål at indsamle feedback fra markedet i forhold til, hvordan aftalen på bedst mulig vis kan gøres grønnere, samt i øvrigt hvordan udbudsprocessen varetages bedst muligt og hvordan der sikres sund konkurrence.

1. **Forbrug og sortiment**
2. Hvilke ydelser efterspørger kunderne?
3. Ser I en udvikling i markedet, der kan forandre den fremtidige efterspørgsel og/eller et fremtidigt udbud af trykkeri-, kopi- og printydelser? Fx øget anvendelse af digitale løsninger mv.
4. Hvordan vil I beskrive markedet for trykkeri-, print- og kopiydelser?
5. Hvilken type ydelser tilbyder I?
6. Hvordan ser et optimalt sortiment ud på en fællesstatslig rammeaftale i leverandørernes optik?
7. I hvilket omfang bestilles der grafiske ydelser, der går ud over aftalens sortiment, i forbindelse med tryksager?
8. Kan der laves et klart skel mellem simple og komplekse ydelser?
9. I så fald hvordan afgrænses dette?
10. Og hvordan kan mere komplekse ydelser eller ikke-standardiserbare ydelser konkurrenceudsættes på en rammeaftale?
11. **Kunder og indkøbsproces**
12. Hvordan fungerer kundekontakt i forbindelse med bestilling?
13. Hvilke serviceelementer tilbydes normalt i forbindelse med bestilling af en tryksag?
14. Hvordan er leveringsfrister almindeligvis tilrettelagt i markedet?
15. Hvilken leveringstid efterspørges typisk på kundesiden?
16. Hvordan sikres en høj anvendelse af en kommende aftale indenfor området?
17. **Udbudskonstruktion og prissætning**
18. Hvordan ser et markedskonformt udbud ud i jeres optik?
19. Hvilke fordele og ulemper ser leverandøren ved én samlet aftale indenfor området (i modsætning til fx flere separate aftaler opdelt fx på dele af sortimentet eller geografisk)?
20. Hvilken leverandørkonstruktion er mest optimal på en større rammeaftale vedrørende trykkeri-, kopi- og printydelser? Fx én eller flere leverandører, kaskademodel eller andet.
21. Er der særlige omkostningsdrivende elementer ved trykkeri-, kopi- og printydelser?
22. Hvilke udfordringer for leverandørerne ses almindeligvis vedrørende prissætningsstrukturen ved større udbud af trykkeri-, kopi- og printydelser?
23. Er der særlige omkostningsdrivende elementer ved prissætningen, der ofte ses? Usikkerheder, risici, etc.?
24. **Muligheder for (yderligere) krav til bæredygtighed**
25. Hvilke klima- og miljøstandarder eller certificeringer på området er relevante for udbud som dette?
    1. Hvor almindeligt kendt og anvendt er disse?
    2. I hvor høj grad tilrettelægges produktionen efter disse?
26. Gælder klima- og miljøstandarder eller certificeringer på tværs af alle produktgrupper, eller er de specifikke for visse produktgrupper?
27. Hvor stor variation er der i kravene i klima- og miljøstandarderne eller certificeringerne?
    1. Er der standarder eller certificeringer, der stille større krav en andre?
    2. Vil det være relevant at have et sortiment, hvor samme produkt fås i fx to versioner, der overholder henholdsvis en ”basal” standard eller certificering og en mere krævende ditto?
28. Kan klima- og miljøhensyn inddrages som konkurrenceparametre og i givet fald hvordan?
29. Har I andre forslag til, hvordan man kan inddrage klima- og miljøhensyn i et udbud af trykkeri-, kopi- og printydelser?
30. **Øvrigt**
31. Hvilke øvrige standarder på området er relevante for udbud som dette?
    1. Hvor almindeligt kendt og anvendt er disse?
    2. I hvor høj grad tilrettelægges produktionen efter disse?
32. I lyset af, at branchen er præget af mange konkurser og omstruktureringer, hvordan minimeres risikoen forbundet med dette?
33. Hvilke generelle udfordringer har I oplevet i forbindelse med lignende udbud, og hvilke forbedringer foreslås I?